Instagram

Instagram el ze on servisio de rede sosiałe che'l permete a chi che ło dòpara de far someje, métarghe sora i filtri e condividarli in rede. Inte'l 2012 l'azienda ła ze sta cronpada par on miłiardo de dołari da Facebook Inc.

L'aplegasion web, ła ze sta fata da Kevin Systrom e Mike Krieger, e l'è sta łansada el 6 otobre 2010 scuminsiando soło so iOS drioman venjùa conpatibile co calsiase iPhone, iPad o iPod touch che'l gavea iOS 3.1.2 o on nùmaro pì alto. Da'l 3 apriłe 2012 l'app l'è stà metesta a despozision anca par i tełefonini e tablet che i gavea Android, da ła varsion 2.2 o pì granda. El 21 novenbre 2013 A ze stà publegà ła varsion par Windows Phone. El 28 apriłe 2016 ze stà publegà ła varsion par Windows 10 Mobile. A otobre 2016 ze stà metesta  disponibiłe l'App anca par tablet PC Windows 10.

Partindo da'l 14 zenaro 2019, ła someja co pì "me piaze" so Instagram A ghe jera na someja de on vovo, publegada da l'acount @world_record_egg, creada co l'ùnego fin de suparar el pì indrio record de 18 miłion so on post de Kylie Jenner. A la fin ła someja de'l vovo ła ga suparà, ciapando 53 miłioni a'l meze de "me piaze". Da Majo 2019, A ze stà scondesto el nùmaro de me piaze da soto łe someje, fazendo védar solche i utenti che i ga metesto el me piaze, ma no el nùmaro totałe. Instagram el ga dito che'l saria on test par védar i utenti che i deside de premiar i contenjudi o soło ła zente che ła ga pì seguìo.

Categoria:Facebook
Categoria:Servisi de rète soçiałe